cometadata/datacite-titles-descriptions-related-identifiers huggingface dataset:
DOI: 10.14457/tu.the.2019.405
title: การคาดการณ์พยากรณ์ยอดขายของร้านอาหารประเภทแฟรนไชส์เพื่อสนับสนุนการตัดสินใจเชิงธุรกิจ

description: การศึกษาวิธีการพยากรณ์ยอดขายที่เหมาะสมสำหรับร้านอาหารประเภทแฟรนไชส์ที่เป็นกรณีศึกษา เพื่อวัตถุประสงค์ในการพัฒนาและปรับปรุงกระบวนการทำงานด้านการวางแผนและการตัดสินใจเชิงธุรกิจให้มีประสิทธิภาพมากขึ้น โดยใช้ข้อมูลยอดขายจริงเป็นรายเดือน ระหว่างปี 2014-2019 เพื่อทำการศึกษาและสร้างผลลัพธ์จากการพยากรณ์ การศึกษาการพยากรณ์จะแบ่งออกเป็น 3 ส่วน คือ 1. การพยากรณ์ยอดขายรวมของกิจการ 2. ยอดขายรวมระดับภูมิภาค 7 ภูมิภาค (กรุงเทพฯและปริมณฑล ภาคเหนือ ภาคกลาง ภาคตะวันออก ภาคตะวันตก ภาคใต้ ภาคอีสาน) และ 3. ยอดขายตามประเภทช่องทางการขาย (ช่องทางรับประทานในร้านและซื้อกลับบ้าน ช่องทางบริการจัดส่งถึงที่) โดยใช้การวิเคราะห์ข้อมูลแบบอนุกรมเวลา (Time-Series Models) ด้วยวิธีการพยากรณ์แบบฤดูกาลของวินเตอร์ (Winters’ Exponential Smoothing), วิธีแยกองค์ประกอบ (Decomposition Method), และวิธีการรวมผลพยากรณ์ (combined Forecast Method) ผ่านการใช้โปรแกรม Forecast X ในการช่วยวิเคราะห์ การพยากรณ์ที่เหมาะสมจะประเมินจากผลของค่าความคลาดเคลื่อนของค่าเฉลี่ยของเปอร์เซนต์ความผิดพลาดสมบูรณ์ (MAPE), และ ค่าเฉลี่ยของความผิดพลาดสมบูรณ์ (MAE) วิธีการพยากรณ์ที่เหมาะสมสำหรับยอดขายของร้านอาหารประเภทแฟรนไชส์ที่เป็นกรณีศึกษาทุกรูปแบบ คือ วิธีแยกองค์ประกอบ (Decomposition Method) ซึ่งให้ค่าความคลาดเคลื่อนที่ต่ำที่สุด และใช้วิธีการพยากรณ์ดังกล่าวพยากรณ์ยอดขายของกิจการที่เป็นกรณีศึกษาในอีก 1 ปีข้างหน้า (ปี 2020) เพื่อใช้ประกอบการวางแผนและการตัดสินใจเชิงกลยุทธ์ต่อไป
DOI: 10.14457/tu.the.2019.406
title: การศึกษาการตัดสินใจเลือกใช้บริการไฮเปอร์มาเก็ตทางช่องทางออนไลน์ของผู้บริโภค

description: ปัจจุบันไฮเปอร์มาเก็ตในประเทศไทยทุกรายมีการจัดจำหน่ายสินค้าอุปโภค บริโภคผ่านช่องทางออนไลน์ อีกทั้งยังมีคู่แข่งรายใหม่เข้ามายังตลาดจำหน่ายสินค้าอุปโภค บริโภคผ่านช่องทางออนไลน์อย่างHappyfresh และ Honestbee ประกอบกับอัตราผู้ใช้อินเตอร์เน็ตในประเทศไทยสูงขึ้นอย่างต่อเนื่อง และผู้บริโภคเริ่มมีการปรับเปลี่ยนพฤติกรรมหันมาซื้อสินค้าผ่านช่องทางออนไลน์มากขึ้น การวิจัยครั้งนี้จึงมีวัตถุประสงค์หลักเพื่อศึกษาความเชื่อมั่นในการซื้อสินค้าอุปโภค บริโภคผ่านช่องทางออฟไลน์ และความเข้ากันได้ (Fit) ของการขยายจากช่องทางออฟไลน์ไปยังช่องทางออนไลน์ของไฮเปอร์มาเก็ต ส่งผลต่อการการบูรณาการช่องทางการขายของไฮเปอร์มาเก็ต จนนำไปสู่การตัดสินใจซื้อสินค้าอุปโภค บริโภคจากไฮเปอร์มาเก็ตเดียวกันผ่านช่องทางออนไลน์ โดยการศึกษาวิจัยนี้ได้มีการกำหนดตัวแปรแฝงทั้งสิ้น 4 ตัวแปร ประกอบด้วย ความเชื่อมั่นต่อไฮเปอร์มาเก็ตในช่องทางออฟไลน์ (Trust in offline store) ความเข้ากันได้กับแบรนด์ (Brand fit) ในไฮเปอร์มาเก็ต การบูรณาการช่องทางการขาย (Multichannel integration) และการซื้อสินค้าในช่องทางออนไลน์ (Online purchase) สำหรับเก็บข้อมูลผู้วิจัยได้เก็บข้อมูลจากการเก็บแบบสอบถามผ่านช่องทางออนไลน์ทั้งสิ้น 359 ชุด จากกลุ่มผู้ซื้อสินค้าจากไฮเปอร์มาเก็ตทั้งชายและหญิง อายุ 18 ปีขึ้นไป ที่อาศัยอยู่ในเขตกรุงเทพฯและปริมณฑล ที่เคยใช้บริการไฮเปอร์มาเก็ตซึ่งประกอบไปด้วยเทสโก โลตัส และบิ๊กซี ในช่องทางออฟไลน์ หรือช่องทางออนไลน์อย่างน้อย 2 ครั้งในช่วงระยะเวลา 1 เดือนที่ผ่านมา จากการเก็บข้อมูลและนำชุดข้อมูลมาวิเคราะห์ข้อมูลด้วยสถิติเชิงพรรณนา และสถิติเชิงด้างอิงโดยการวิเคราะห์โมเดลสมการโครงสร้าง (Structural equation modeling: SEM) ผลการวิจัยครั้งนี้พบว่า กลุ่มตัวอย่างใช้บริการเทสโก้ โลตัสเป็นหลักมีจำนวนมากกว่ากลุ่มที่ใช้บริการบิ๊กซีเป็นหลัก โดยระยะเวลาการเดินทางไปยังไฮเปอร์มาเก็ตของผู้ตอบแบบสอบถามส่วนใหญ่ใช้เวลาประมาณ 11 – 30 นาที คิดเป็นร้อยละ 36.2 และผลจากการวิเคราะห์โมเดลสมการโครงสร้าง พบว่า ความเชื่อมั่นต่อไฮเปอร์มาเก็ตในช่องทางออฟไลน์ (Trust in offline store) มีความสัมพันธ์เชิงบวกกับความเข้ากันได้กับแบรนด์ (Brand fit) ในไฮเปอร์มาเก็ต โดยที่ความเชื่อมั่นต่อไฮเปอร์มาเก็ตในช่องทางออฟไลน์ (Trust in offline store) ความเข้ากันได้กับแบรนด์ (Brand fit) ในไฮเปอร์มาเก็ต มีอิทธิพลต่อการบูรณาการช่องทางการขาย (Multichannel integration) และการบูรณาการช่องทางการขาย (Multichannel integration) มีอิทธิพลต่อการซื้อสินค้าในช่องทางออนไลน์ (Online purchase)จากการศึกษาวิจัยนี้แสดงให้เห็นถึงความสัมพันธ์และปัจจัยที่ส่งผลต่อการตัดสินใจซื้อสินค้าอุปโภค บริโภค จากไฮเปอร์มาเก็ตผ่านช่องออนไลน์ของผู้บริโภค ซึ่งแสดงให้ธุรกิจนอกเหนือจากไฮเปอร์มาเก็ต ยังรวมไปถึงธุรกิจประเภทอื่น ๆ ที่มีการบูรณาการช่องทางการขายเห็นความสำคัญของความเข้ากันได้ของการบูรณาการช่องทางการขายเพื่อรักษากลุ่มลูกค้าเดิมที่เคยซื้อสินค้าผ่านช่องทางออฟไลน์ให้มีความตั้งใจซื้อสินค้าจากร้านค้าเดิมเมื่อตัดสินใจซื้อสินค้าผ่านช่องทางออฟไลน์
DOI: 10.14457/tu.the.2019.407
title: แผนธุรกิจศูนย์ดูแลผู้สูงอายุสุขภาพดี Holiday Home

description: ปัจจุบันในหลายๆประเทศทั่วโลกได้มีการกำลังเข้าสู่สังคมผู้สูงอายุ (Aging Society) โดยเฉพาะในกลุ่มประเทศที่มีการพัฒนาแล้วอย่าง ฝรั่งเศส สิงคโปร์ และญี่ปุ่นที่ได้เข้าสู่สังคมผู้สูงอายุแบบสมบูรณ์ ซึ่งประเทศไทยก็เป็นอีกหนึ่งประเทศที่กำลังได้รับผลกระทบจากการเปลี่ยนแปลงทางโครงสร้างทางสังคมนี้เช่นกัน ซึ่งเป็นผลมาจากการที่เทคโนโลยีทางการแพทย์มีความก้าวหน้ามากกว่าในอดีต จึงส่งผลให้มนุษย์มีอายุไขที่มากขึ้น จากข้อมูลสถิติผู้สูงอายุในประเทศไทยปี 2562 ประเทศไทยมีประชากรผู้สูงอายุประมาณ 11 ล้านคนคิดเป็น 16.73% ของประชากรทั้งหมดอายุขัยของเพศชายอยู่ที่ 76 ปีและเพศหญิง 83 ปี และคนไทยเริ่มมีแนวโน้มที่จะมีบุตรลดลงจากสถิติการเกิดมีอัตราที่ลดลง ดังนั้นในอนาคตจึงมีความเป็นไปได้ของการเติบโตของประชากรผู้สูงอายุจะมากขึ้น ซึ่งทางภาครัฐก็ได้มีการเล็งเห็นและมีการออกนโยบายต่างๆเพื่อรองงรอบการเปลี่ยนแปลงนี้ดังจะเห็นได้จากวิสัยทัศน์ “ผู้สูงอายุเป็นหลักชัยของสังคม”จากเหตุผลข้างต้นจึงทำให้เล็งเห็นโอกาสในการดำเนินธุรกิจที่เกี่ยวกับผู้สูงอายุ ด้วยความที่ปัจจุบันศูนย์ดูแลผู้สูงอายุที่ให้บริการอยู่จะเน้นไปที่การให้การดูแลผู้สูงอายุที่มีภาวะปัญหาสุขภาพจึงไม่ตอบโจทย์ความต้องการของกลุ่มผู้สูงอายุที่ยังมีสุขภาพแข็งแรง และธุรกิจ Retirement Community ส่วนใหญ่ก็เป็นการให้บริการที่พักสำหรับผู้สูงอายุแต่ไม่ได้มีการดูแลอย่างใกล้ชิด จึงทำให้เกิดแนวคิดเป็นแผนธุรกิจศูนย์ดูแลผู้สูงอายุสุขภาพดี ที่เป็นการให้บริการดูแลผู้สูงอายุโดยเจ้าหน้าที่ผู้เชี่ยวชาญอย่างใกล้ชิดตลอด 24 ชั่วโมง โดยมีสัญญาการเข้ารับบริการเป็นรายปี ซึ่งผู้เข้ารับบริการจะรู้สึกเหมือนการได้มาพักผ่อน ที่พักมีความเป็นส่วนตัว เหมาะกับกลุ่มเป้าหมายผู้สูงอายุที่กำลังหาสถานที่เพื่อได้รับการดูแลหลังจากเกษียณ ทำเลที่ตั้งอยู่บนเนื้อที่ประมาณ 9 ไร่ อยู่ในเขตชานเมืองอยู่ใกล้กับโรงพยาบาล การเดินทางเข้าเมืองสะดวก ซึ่งสามารถตอบโจทย์ลูกค้ากลุ่มเป้าหมายได้เป็นอย่างดีซึ่งรายละเอียดในแผนธุรกิจนี้จะมีการกล่าวถึงการวิเคราะห์ภาพรวมของตลาดในปัจจุบัน ปัจจัยต่างๆที่จะส่งผลกระทบต่อการดำเนินธุรกิจ การวางแผนกระบวนการบริหารและการบริการ กลยุทธ์ด้านต่างๆ ที่จะทำให้แผนธุรกิจนี้ประสบความสำเร็จในการดำเนินธุรกิจศูนย์ดูแลผู้สูงสุขภาพดี Holiday Home มีการกำหนดกลุ่มลูกค้าเป้าหมายหลักเป็นกลุ่มผู้สูงที่มีสถานะโสดมีความต้องการอยากจะได้รับการดูแลหลังจากเกษียณจากเจ้าหน้าที่ด้านสุขภาพ เพื่อความสบายใจในชีวิตหลังเกษียณ มีการให้บริการติดตามดูแลสุขภาพ อาหาร กิจกรรมส่งเริมสุขภาพต่างๆและสิ่งอำนวยความสะดวกที่ครบครันเช่น ห้องสมุด ห้องดูหนัก ออกกำลังกาย เป็นต้น ในส่วนของการส่งเสริมทางการตลาด เนื่องจากกลุ่มลูกค้าเป้าหมายเป็นกลุ่มผู้สูงอายุรุ่นใหม่ที่มีการเข้าถึงสื่อออนไลน์กันมาก ดังนั้นในการทำการตลาดจะเน้นไปที่การทำตลาดทางด้านออนไลน์เป็นหลัก และเสริมด้วยการตลาดแบบออฟไลน์แผนธุรกิจศูนย์ดูแลผู้สูงอายุสุขภาพดี Holiday Home (Holiday Geriatric Home) ใช้เงินลงทุนประมาณ 160,000,000 ล้านบาทโดยมีสัดส่วนของเงินลงทุนของเจ้าของ 50% และกู้ยืมระยะยาวจากธนาคาร 50% และจากแผนกลยุทธ์ด้านต่างๆสามารถนำมาตั้งสมมติฐานทางการเงินประมาณการรายได้และค่าใช้จ่ายด้านต่างๆจะทำให้มีรายได้สุทธิในปีแรก 10,796,174 บาท สามารถมีระยะเวลาการคืนทุน 5.86 ปี โดยมีมูลค่าปัจจุบันสุทธิของกิจการ (NPV) เท่ากับ 253,596,411.16 บาทอัตราของผลตอบแทนการลงทุนภายในกิจการ (IRR) เท่ากับ 20% ซึ่งมีค่ามากกว่าต้นทุนทางการเงินเฉลี่ยของโครงการ (WACC) เท่ากับ 7.32%
DOI: 10.14457/tu.the.2019.408
title: แผนธุรกิจ GetGoods เว็บไซต์จำหน่ายสินค้าออนไลน์จากผู้นำเข้าและจัดจำหน่ายอย่างเป็นทางการ

description: ในปัจจุบันมูลค่าตลาด eCommerce ประจำปี พ.ศ. 2561 อยู่ที่ 3,058,987 ล้านบาท ซึ่งเติบโตขึ้น 8.76% เทียบกับปีก่อนหน้า แสดงถึงศักยภาพในการเติบโตของธุรกิจ eCommerce และยังมีปัจจัยอื่นๆ ที่ส่งผลกระทบเชิงบวกต่อธุรกิจ เช่น การเข้าถึงอินเทอร์เน็ตของคนไทยที่เพิ่มขึ้นอย่างต่อเนื่อง การได้รับการสนับสนุนด้าน E-Payment จากรัฐบาล และปัจจัยเชิงบวกอีกหลายประการ ซึ่งล้วนส่งผลดีต่อภาพรวมอุตสาหกรรมธุรกิจ eCommerce โดยเฉพาะอย่างยิ่งในปัจจุบันที่กลุ่มธุรกิจ eCommerce มีผู้ประกอบการรายใหญ่เพียงไม่กี่ราย ผู้จัดทำจึงเล็งเห็นถึงโอกาสในการจัดตั้งธุรกิจ GetGoods ซึ่งเป็นเว็บไซต์ eCommerce ที่จัดจำหน่ายสินค้าผ่านช่องทางออนไลน์ โดยมุ่งเน้นคัดสรรสินค้าที่มีคุณภาพ จาก Suppliers ที่น่าเชื่อถือ มุ่งเน้นด้านคุณภาพของสินค้าและการให้บริการหลังการขายเป็นสำคัญ มีระบบการรับเคลม-เปลี่ยน-คืนสินค้าที่รวดเร็วและมีประสิทธิภาพ โดยสินค้าบนหน้าเว็บไซต์จะมีจำนวนทั้งสิ้น 50,000 SKUs สามารถแบ่งออกเป็น 10 กลุ่มสินค้า(1) ความงาม (Beauty) (2) สุขภาพ (Health) (3) แฟชั่น (Fashion) (4) แม่และเด็ก (Mom & Kids) (5) มือถือ แท็บเล็ต และอุปกรณ์เสริม (Mobile Tablet & Accessories) (6) สินค้าไอที และ อิเล็กทรอนิกส์ (IT & Electronics) (7) เครื่องใช้ไฟฟ้าในบ้าน (Home Appliances) (8) บ้านและสวน และ สัตว์เลี้ยง (Home, Garden & Pets) (9) ซุปเปอร์มาร์เก็ต (Supermarkets & FMCGs) (10) หนังสือ และ เครื่องเขียน (Books & Stationeries)โดยธุรกิจ GetGoods มุ่งเน้นการทำการตลาดที่มีประสิทธิภาพและตรงกลุ่มเป้าหมายด้วยระบบ Personalization ที่มีการใช้ระบบ Artificial Intelligence (AI) เข้ามาช่วยในการวิเคราะห์และประมวลผลฐานข้อมูล เพื่อผลลัพธ์ทางการตลาด และความก้าวหน้าของธุรกิจในระยะยาว แผนธุรกิจฉบับนี้จึงจัดทำขึ้นเพื่อวิเคราะห์โอกาสทางธุรกิจ ครอบคลุมทั้งภาพรวมอุตสาหกรรม ปัจจัยภายในและภายนอก แนวโน้มของอุตสาหกรรม eCommerce ในอนาคต การควบคุมคุณภาพการบริหารให้ได้มาตรฐาน การวิเคราะห์กลุ่มเป้าหมาย การวางแผนและดำเนินกิจกรรมด้านการตลาด รายละเอียดการดำเนินงานต่างๆ การบริหารทรัพยากรบุคคล รวมถึงการวิเคราะห์ความคุ้มค่าในการลงทุนและความเป็นไปได้ของโครงการ ทั้งนี้ จากการศึกษาความเป็นไปได้ของโครงการและแผนการเงินตลอดระยะเวลา 5 ปีพบว่าโครงการต้องใช้เงินลงทุน 41 ล้านบาท โดยในสถานการณ์ปกติ (Base Case) มูลค่าปัจจุบันสุทธิ (NPV) จะมีค่าเท่ากับ 5,297,454 บาท และมีอัตราผลตอบแทนภายในของโครงการ (IRR) มีค่าเท่ากับ 45.62% อันมีค่าสูงกว่าต้นทุนทางการเงิน (WACC) ซึ่งมีค่าเท่ากับ 6.22% และมีระยะเวลาคืนทุน (Payback Period) เท่ากับ 2.97 ปี ซึ่งต่ำกว่าที่กิจการตั้งเป้าหมายไว้ที่ 3 ปี ซึ่งแสดงให้เห็นถึงความน่าสนใจ และความคุ้มค่าต่อการลงทุนในธุรกิจ
DOI: 10.14457/tu.the.2019.409
title: แผนธุรกิจเสื้อผ้าพลัสไซส์ Happier

description: ร้านเสื้อผ้าพลัสไซส์ Happier เป็นร้านขายเสื้อผ้าสำหรับผู้หญิงพลัสไซส์ซึ่งเป็นการจำหน่ายผ่านช่องทางออนไลน์เป็นหลัก โดยจะมีการออกงานจัดแสดงสินค้าเป็นครั้ง ๆ ไป เพื่อให้สามารถเข้าถึงกลุ่มลูกค้าเป้าหมายและขยายฐานลูกค้าให้ได้มากที่สุด สำหรับการจำหน่ายผ่านช่องทางออนไลน์ กิจการจะดำเนินการผ่านช่องทางสื่อสังคมออนไลน์ ได้แก่ Instagram Facebook และ Line เป็นหลัก รวมถึงจะมีการจำหน่ายผ่านช่องทาง e-Marketplace เช่น Shopee และ Lazada เป็นต้น เพื่อเป็นการตอบสนองความต้องการของกลุ่มลูกค้าในทุกรูปแบบ ในส่วนของช่องทางออฟไลน์ จะเป็นการออกงานจัดแสดงสินค้าตามสถานที่ต่าง ๆ เช่น Zaap on Sale เป็นต้น เพื่อเป็นการตอบสนองกลุ่มลูกค้าที่ต้องการเห็นสินค้าจริงก่อนที่จะตัดสินใจซื้อ โดยการออกงานจัดแสดงสินค้ายังเป็นการสร้างการรับรู้ตราสินค้า (Brand Awareness) ให้เป็นที่รู้จักอย่างกว้างขวางมากขึ้น รวมถึงเป็นการเพิ่มความน่าเชื่อถือของร้านอีกด้วย โดยรูปแบบสินค้าของร้านจะเป็นการสั่งผลิตแบบ Original Equipment Management (OEM) ตามการออกแบบของทางร้าน ซึ่งกลุ่มเป้าหมายของทางร้านแบ่งออกเป็น 2 กลุ่ม นั่นคือ กลุ่มลูกค้าเปาหมายหลัก ได้แก่ กลุ่มที่ชอบก็ซื้อ และกลุ่มลูกค้าเป้าหมายรอง ได้แก่ กลุ่มที่ซื้อเมื่อไปเที่ยว ระดับราคาของสินค้าอยู่ที่ 450 – 1,090 บาทตามแต่ละรูปแบบ จากการวิจัยตลาด พบว่า ผู้บริโภคซื้อเสื้อผ้าผ่านช่องทางออนไลน์เป็นประจำ เนื่องจากเสื้อผ้าพลัสไซส์หาร้านค้าออฟไลน์ค่อนข้างยาก หรือในสถานที่หนึ่งจะมีร้านเสื้อผ้าพลัสไซส์เพียง 1 – 2 ร้านเท่านั้น จึงเป็นเหตุผลว่าการซื้อผ่านช่องทางออนไลน์ทำให้สามารถเห็นสินค้าได้มากกว่า โดยส่วนใหญ่จะชอบซื้อผ่านช่องทาง Instagram มากที่สุด ซึ่งในส่วนของความน่าสนใจของร้านค้า ผู้บริโภคให้ความสำคัญตั้งแต่ภาพรวมของหน้าบัญชีร้าน ไม่ว่าจะเป็นโทนสี และรูปแบบการนำเสนอสินค้า ในส่วนของระดับราคา จากการตอบแบสอบถามผู้บริโภคสามารถยอมรับได้ที่ 701 – 1,000 บาท และจากการสัมภาษณ์เชิงลึกผู้บริโภคสามารถยอมรับได้ที่ 350 – 1,200 บาท ทางด้านการวางแผนทางการตลาด กิจการจะประชาสัมพันธ์สินค้าผ่านช่องทางสื่อสังคมออนไลน์ ได้แก่ Instagram Facebook และ Line โดยจะนำเสนอความทันสมัยและสร้างความรู้สึกสนุกสนานให้ผู้บริโภคมีความสนุกและกล้าที่จะแต่งตัวผ่าน Key Message ที่ว่า Happy Me Happy girl โดยทางร้านจะมีการสื่อสารไปยังผู้บริโภคผ่านทางสื่อสังคมออนไลน์เป็นหลัก ไม่ว่าจะเป็นการสื่อสารผ่านทาง Micro Influencer กิจการยังมีกิจกรรมส่งเสริมการขายภายใต้แคมเปญ Review Me, You Said ที่เป็นการนำเอาผลตอบรับจากลูกค้าที่ได้รับสินค้าไปแล้วมาบอกต่อแก่ผู้บริโภคคนอื่น ๆ ต่อไป ซึ่งถือว่าเป็นการสร้างฐานลูกค้ารายใหม่ให้กับกิจการร้านเสื้อผ้าพลัสไซส์ Happier ได้กำหนดเป้าหมายทางการเงิน รวมถึงสมมติฐานต่าง ๆ เพื่อประมาณการผลการดำเนินงานของกิจการในรอบระยะเวลา 5 ปี กิจการมีต้นทุนเฉลี่ยถ่วงน้ำหนัก (WACC) อยู่ที่ร้อยละ 10.15 มีมูลค่าปัจจุบันสุทธิเป็นบวกเท่ากับ 828,449.63 บาท มีอัตราผลตอบแทนภายในเท่ากับร้อยละ 21 มากกว่าต้นทุนเฉลี่ยถ่วงน้ำหนัก (WACC) ที่ร้อยละ 10.15 และมีระยะเวลาคืนทุนเท่ากับ 1 ปี 2 เดือนจากการวิเคราะห์ความเป็นไปได้ของแผนธุรกิจ พบว่า แผนธุรกิจเสื้อผ้าพลัสไซส์ Happier มีความน่าสนใจที่จะลงทุน
DOI: 10.14457/tu.the.2019.410
title: การศึกษาแผนธุรกิจการพัฒนาโครงการอพาร์ทเม้นท์ Wehome

description: การพัฒนาโครงการอพาร์ทเม้นท์บนที่ดินขนาด 130 ตร.ว ที่ตั้งอยู่ในซอยพหลโยธิน 34 แยก 1 ถนนพหลโยธิน แขวงเสนานิคม เขตจตุจักร ซึ่งได้รับปัจจัยด้านบวกจากการขยายตัวของเส้นทางรถไฟฟ้าสายสีเขียวส่วนต่อขยายหมอชิต-คูคต ที่เปิดให้บริการเมื่อวันที่ 5 ธันวาคม 2562 ทำให้มีความน่าสนใจในการลงทุนเพื่อพัฒนาเป็นอาคารที่อยู่อาศัยแบบอพาร์ทเม้นท์จากทำเลที่ตั้งอยู่ใกล้กับมหาวิทยาลัยเกษตรศาสตร์วิทยาเขต บางเขน, แหล่งจับจ่ายใช้สอยและร้านสะดวกซื้อ และสถานีรถไฟฟ้าซึ่งนับได้ว่าเป็นทำเลที่ตั้งที่ดี และยังเป็นจุดขายสำคัญของโครงการ จากการวิเคราะห์ความเป็นไปได้ด้านกฎหมายพบว่ามีความเป็นไปได้ในการสร้างอาคารที่มีความสูง 18 เมตร โดยมีขนาดพื้นที่ใช้สอยภายในอาคารต่อหนึ่งชั้นประมาณ 196 ตร.ม ซึ่งเหมาะสมกับการพัฒนาเป็นโครงการอพาร์ทเม้นท์ ผู้จัดทำจึงศึกษาสภาพแวดล้อมภายในและภายนอก รวมถึงการทำวิจัยตลาดด้วยเครื่องมือแบบสอบถาม ซึ่งผลการวิจัยทำให้ทราบถึงความต้องการของนิสิตที่ครอบครัวมีรายได้ปานกลางและสูง ซึ่งพบว่าปัจจัยที่กลุ่มเป้าหมายให้ความสำคัญในการเลือกที่พักคือ ห้องพักมีสิ่งอำนวยความสะดวกอย่างครบถ้วน, มีทำเลที่ตั้งอยู่ใกล้กับมหาวิทยาลัย โดยที่ใกล้กับร้านสะดวกซื้อ หรือ แหล่งจับจ่ายใช้สอย กลุ่มเป้าหมายพึงพอใจในห้องพักสไตล์โมเดิร์น (Modern style) โครงการจึงทำการออกแบบห้องพักในแบบสไตล์โมเดิร์น และจัดให้มีสิ่งอำนวยความสะดวกในห้องพักอย่างครบถ้วนจากการศึกษาข้างต้นผู้จัดทำจึงพัฒนาโครงการที่พักอาศัยรวมในรูปแบบอพาร์ทเม้นท์ชื่อโครงการอพาร์ทเม้นท์ Wehome โดยที่มีจุดขายสำคัญคือตำแหน่งที่ตั้งของโครงการที่ตั้งอยู่ใกล้กับแหล่งจับจ่ายใช้สอยและร้านสะดวกซื้อ, มหาวิทยาลัยเกษตรฯ และสถานีรถไฟฟ้า โดยที่มีสโลแกนคือ “อพาร์ทเม้นท์ Wehome สิ่งแวดล้อมดีมีห้องหรูพักอยู่สบายใกล้มหาวิทยาลัยเกษตรฯ” เพื่อมุ่งนำเสนอจุดเด่นและจุดขายของโครงการของโครงการ โดยวางแผนการประชาสัมพันธ์และการส่งเสริมการตลาดด้วยการแจกใบปลิว, ติดโปสเตอร์, ป้ายโฆษณาขนาดใหญ่ รวมถึงการส่งเสริมการขายเช่น การให้ส่วนลดราคาค่าเช่าในช่วงเวลาการเปิดกิจการใหม่และผู้เช่าปัจจุบันที่สามารถแนะนำผู้เช่ารายใหม่ด้วยเงินลงทุนพัฒนาโครงการเริ่มแรก 22,967,414 บาท ภายใต้การดำเนินงานของบริษัทวีโฮมจำกัด จากการประมาณการทางการเงินของกิจการเป็นเวลา 30 ปีพบว่าธุรกิจนี้มีมูลค่าปัจจุบันสุทธิ (Net present Value: NPV) เป็นบวกมีมูลค่าปัจจุบันที่ 25,514,925 บาท หมายความว่าโครงการให้ผลตอบแทนตามความคาดหมายของนักลงทุน ซึ่ง WACC (Weighted Average Cost of Capital) ที่ 4.73%, อัตราผลตอบแทนภายในของโครงการ (Internal Rate of Return: IRR) 13.01% และใช้เวลาคืนทุน (Payback period) 10 ปี 2 เดือนซึ่งน้อยว่าการคาดการที่ 12 ปี จากดัชนีชี้วัดทางการเงินทั้ง 3 ตัวที่อยู่ในเกณที่ดี จึงสรุปได้ว่าโครงการอพาร์ทเม้นท์ Wehome เป็นธุรกิจที่เหมาะสมแก่การลงทุนและสามารถให้ผลตอบแทนในอัตราที่น่าพอใจและใช้เวลาในการคืนทุนอย่างเหมาะสม
DOI: 10.14457/tu.the.2019.411
title: แผนธุรกิจสินค้าสนับสนุนร้านขายยา บริษัท อาร์ เอ็กซ์ ซัพพลาย จำกัด

description: ร้านขายยาเป็นหน่วยบริการทางสาธารณสุขพื้นฐานที่ให้คำปรึกษาเรื่องยาให้กับประชาชนเพื่อบรรเทาอาการเจ็บป่วยเบื้องต้น ทำให้ประชาชนสามารถเข้าถึงบริการสาธารณสุขได้ง่ายขึ้น โดยสถานการณ์ตลาดยาในประเทศไทยพบว่ามีอัตราการขยายตัวของมูลค่าตลาดเพิ่มขึ้น ตั้งแต่ปี 2554 โดยมีอัตราการเติมโตเฉลี่ย 3-5% ต่อปีทั้งในด้านมูลค่าที่ซื้อขายผ่านช่องทางร้านขายยาและจำนวนร้านขายยาที่เพิ่มขึ้นในช่วงระยะเวลาที่ผ่านมา ปัจจุบันกระทรวงสาธารณสุขได้มีประกาศข้อกำหนดในการขออนุญาตและการออกใบอนุญาตขายยาแผนปัจจุบัน ให้ร้านขายยาจะต้องปฏิบัติตามหลักการวิธีการที่ดีทางเภสัชกรรม (Good Pharmacy Practice, GPP) ซึ่งส่งผลโดยตรงต่อผู้ประกอบการร้านขายยา รวมถึงการแข่งขันในตลาดร้านขายยาที่ทวีความรุนแรงขึ้น ทำให้ร้านขายยาต่างต้องมีการปรับตัวจากข้อมูลข้างต้นทำให้เห็นถึงโอกาสในการดำเนินธุรกิจของบริษัท อาร์ เอ็กซ์ ซัพพลาย จำกัด โดยสินค้าและบริการที่บริษัทนำเสนอในช่วงแรกคือ ม่านมูลี่ติดตู้ ซองซิปพลาสติก ถุงพลาสติก เป็นต้น ซึ่งเป็นสินค้ากลุ่มสนับสนุนการดำเนินธุรกิจร้านขายยา จากการศึกษาพบว่ามูลค่าการซื้อสินค้ากลุ่มสนับสนุนธุรกิจร้านขายยาดังกล่าวคิดเป็น 10% ของเงินหมุนเวียนของร้านขายยา แม้ว่าจะไม่ใช่เงินลงทุนส่วนหลักแต่หากสามารถช่วยให้ร้านขายยาลดต้นทุนส่วนนี้ได้ก็จะช่วยทำให้ร้านขายยาได้รับผลกำไรที่มากขึ้น รวมถึงสินค้าดังกล่าวยังอาจช่วยให้ร้านขายยาเกิดความสามารถในการแข่งขันที่แตกต่างจากร้านขายยาอื่นกลุ่มลูกค้าหลักที่บริษัท อาร์ เอ็ก ซัพพลาย จำกัด ให้ความสำคัญ คือเจ้าของร้านขายยาที่เป็นเจ้าของร้านเพียงร้านเดียว (Stand Alone) เนื่องจากอำนาจการตัดสินใจในการดำเนินธุรกิจเบ็ดเสร็จที่คน ๆ เดียว และพฤติกรรมการซื้อสินค้า ที่ไม่ต้องการซื้อของจำนวนมากเกินความต้องการ และสินค้าที่สามารถออกแบบเองได้ ซึ่งช่องทางการติดต่อและจัดจำหน่ายสินค้าใช้ช่องทางออนไลน์เป็นหลัก ได้แก่ Facebook, Line เป็นต้น โดยใช้กลยุทธ์ทางการตลาดด้านการสื่อสารกับกลุ่มลูกค้าผ่าน Facebook และ Line เป็นหลัก โดยมีการนำเสนอข้อมูลที่เกี่ยวข้องกับร้านขายยารวมกับการนำเสนอสินค้าที่เกี่ยวข้องบริษัท อาร์ เอ็กซ์ ซัพพลาย จำกัด ใช้เงินลงทุนเริ่มต้น 700,000 บาท โดยเป็นส่วนของเจ้าของ 50% และกู้ยืมจากธนาคาร 50% หากการดำเนินการธุรกิจนี้เป็นไปตามกลยุทธ์การตลาด กลยุทธ์การดำเนินการ และกลยุทธ์การเงิน จะสามารถสร้างรายได้ให้กับกิจการและสามารถคืนทุนได้ในระยะเวลา 1.88 ปี โดยมีมูลค่าสุทธิปัจจุบัน เท่ากับ 1,128,477.55 บาท นับว่าเป็นธุรกิจที่น่าสนใจและคุ่มค่าแก่การลงทุน
DOI: 10.14457/tu.the.2019.412
title: ปัจจัยที่มีอิทธิพลต่อการตัดสินใจไม่ซื้อประกันภัยการเดินทางของผู้บริโภคในเขตกรุงเทพมหานครและปริมณฑล

description: งานวิจัยเรื่องปัจจัยที่มีอิทธิพลต่อการตัดสินใจไม่ซื้อประกันภัยการเดินทางของผู้บริโภคในเขตกรุงเทพมหานครและปริมณฑล มีวัตถุประสงค์เพื่อศึกษาปัจจัยทางด้านแนวคิดส่วนประสมทางการตลาด (Marketing Mix 7Ps) ที่มีผลต่อการตัดสินใจไม่ซื้อประกันภัยการเดินทางของผู้บริโภคในเขตกรุงเทพมหานครและปริมณฑล และความแตกต่างของลักษณะประชากรที่มีผลต่อการตัดสินใจไม่ซื้อประกันภัยของผู้บริโภคในเขตกรุงเทพมหานครและปริมณฑล เครื่องมือที่ใช้ในการศึกษาและเก็บรวบรวมข้อมูล คือ แบบสอบถามปลายปิด โดยสุ่มกลุ่มตัวอย่างจากผู้ที่เคยมีประสบการณ์ไม่ซื้อประกันภัยการเดินทางต่างประเทศ ในเขตกรุงเทพมหานครและปริมณฑล จำนวน 411 คน สถิติที่ใช้ในการวิเคราะห์ข้อมูล คือ สถิติเชิงพรรณา (Descriptive Statistic) ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน และ สถิติเชิงอนุมาน (Inferential Statistic) ได้แก่ การวิเคราะห์ถดถอยพหุคูณ (Multiple Regression) การเปรียบเทียบความแตกต่างระหว่างตัวแปร 2 ตัว (Independent-Samples T Test) และ การวิเคราะห์ความแปรปรวนทางเดียว (One-way Analysis of Variance:One-way ANOVA) ผลการวิจัยสรุปได้ว่าปัจจัยที่มีอิทธิพลต่อการตัดสินใจไม่ซื้อประกันภัยการเดินทางของผู้บริโภคในเขตกรุงเทพมหานครและปริมณฑล คือ ปัจจัยด้านผลิตภัณฑ์ ปัจจัยด้านราคา ปัจจัยด้านบุคคล ปัจจัยด้านกระบวนการ ปัจจัยด้านลักษณะทางกายภาพ และปัจจัยด้านการส่งเสริมการตลาด นอกจากนี้ จากการศึกษายังพบว่า ผู้บริโภคที่มีอายุแตกต่างกัน มีค่าเฉลี่ยระดับความสำคัญของปัจจัยด้านการส่งเสริมการตลาดแตกต่างกัน ผู้บริโภคที่มีระดับการศึกษาแตกต่างกัน มีค่าเฉลี่ยระดับความสำคัญของปัจจัยด้านราคาแตกต่างกัน และผู้บริโภคที่มีระดับรายได้แตกต่างกัน มีค่าเฉลี่ยระดับความสำคัญของปัจจัยด้านกระบวนการแตกต่างกัน อย่างไรก็ดี ค่าเฉลี่ยของการตัดสินใจไม่ซื้อประกันภัยการเดินทางจำแนกตามปัจจัยด้านประชากรศาสตร์ ไม่แตกต่างกันอย่างมีนัยสำคัญ
DOI: 10.5281/zenodo.4040992
title: Scalasca summary analysis of HemeLB application execution with 13824 MPI processes on SuperMUC-NG

description: The CompBioMed HPC CoE flagship application HemeLB was run with a 6.4 micron resolution "circle of Willis" geometry dataset on LRZ's SuperMUC-NG supercomputer, and its execution performance with 13824 MPI processes on 288 dual 24-core compute nodes measured by Score-P (including PAPI hardware counters) and analysed by Scalasca.
DOI: 10.6084/m9.figshare.12982082
title: Supplementary Material for: Einsatz standardisierter Patienten im Psychologiestudium: Von der Forschung in die Praxis

description: <b><i>Hintergrund:</i></b> Im Rahmen des reformierten Psychotherapeutengesetzes wird eine stärkere Praxisorientierung in der klinisch-psychologischen Lehre und in der Prüfung psychotherapeutischer Kompetenzen verankert. Hierbei sollen Studierende durch die Interaktion mit standardisierten Patient*innen (SP) therapeutische Kompetenzen erwerben und demonstrieren. <b><i>Fragestellung:</i></b> Das Ziel des vorliegenden Beitrags ist es, eine evidenzbasierte Umsetzung dieser neuen Lehr- und Prüfungsformate zu unterstützen, indem bisherige Forschungsbefunde zum Einsatz von SP dargestellt und Bereiche, in denen weitere Forschung notwendig ist, aufgezeigt werden. <b><i>Ergebnisse:</i></b> Empirische Befunde zeigen, dass SP psychische Störungen authentisch darstellen können. Voraussetzung dafür sind beispielsweise die Auswahl geeigneter SP, detaillierte Rollenanleitungen, spezifisches Training, Feedback und Nachschulungen. Auch wenn einige Forschungsfragen, wie zur vergleichenden Wirksamkeit des Einsatzes von SP, noch unbeantwortet sind, lassen sich praktische Implikationen für SP-Programme in Lehre, Prüfung und Forschung ableiten, die in einem Ablaufschema dargestellt werden. <b><i>Schlussfolgerungen:</i></b> Der Einsatz von SP bietet großes Potenzial für die klinisch-psychologische Lehre und Ausbildungsforschung. Um den Einsatz von SP an anderen Standorten zu unterstützen, werden Beispielmaterialien (z.B. Rollenanleitung) in den elektronischen Supplementen (siehe www.karger.com/doi/10.1159/000509249 für alle Supplemente) zum Artikel zur Verfügung gestellt.